Raja Muzwin binti Raja Ariff Shah

Raja Muzwin binti Raja Ariff Shah (1 Mac 1929 - 6 Oktober 2011) adalah mantan Raja 
Perempuan Perak bermula pada 5 Januari 1963 hingga 31 Januari 1984. Hasil perkahwinan baginda dengan Sultan Idris Shah II, mereka dikurniakan dengan 2 orang putera dan 3 orang puteri. Akhirnya baginda mangkat pada 6 Oktober 2011 dan disemadikan di Makam Diraja Bukit Chandan, pada 7 Oktober 2011.

Pendidikan
Raja Muzwin mendapat pendidikan awal di Sekolah Inggeris Methodist, Ipoh, Perak bermula pada tahun 1936 hingga 1941.

Salasilah
Baginda merupakan kerabat diraja perak dari sebelah ayahandanya iaitu Almarhum Raja Ariff Shah Ibni Almarhum Raja Kecil Sulung Harun Al-Rashid, Almarhum Raja Ariff Shah Ibni Almarhum Raja Kecil Tengah Sulung Harun Al-Rashid iaitu sepupu Sultan Idris II, Raja Kecil Sulung Harun adik Sultan Iskandar II.

Perkahwinan
Perkahwinan baginda dengan Almarhum Sultan Idris Shah II dikurniakan 2 orang putera dan 3 orang puteri iaitu Duli Yang Teramat Mulia Raja Puan Besar Raja Nazhatul Shima (Dulunya dikenali sebagai Raja Puan Mahkota Perak, Tengku Dottie), Duli Yang Amat Mulia Raja Iskandar Zulkarnain, Raja Di-Hilir Perak, Duli Yang Maha Mulia Raja Zarith Sofia (Permaisuri Johor), YAM Raja Jamil Ariffin Shah dan YAM Raja Radziatul Zahar.

Sikap

Raja Perempuan Muzwin dikenal sebagai seorang yang berfikiran terbuka dan sentiasa rendah diri di dalam kehidupan. Baginda juga mempunyai kelebihan yang tersendiri kerana pandai berbahasa Kantonis dan Hokkien, iaitu kedua-dua dialek bahasa ibunda komuniti Tionghua utama di Malaysia.

Mangkat
Pada 6 Oktober 2011, baginda mangkat pada 4:20 petang semasa dirawat di Institut Jantung Negara (IJN), Kuala Lumpur. Jenazah baginda dibawa pulang ke Istana Rizwin di Jalan Sultan Azlan Shah, Ipoh pada sebelah malamnya sebelum disembahyangkan di Masjid Ubudiah dan disemadikan di sebelah makam Sultan Idris Shah II pada petang keesokan harinya.

Lihat juga
Shukuri's Blog:Raja Perempuan Perak

Rujukan

Raja Perempuan Perak
Orang Malaysia berketurunan Melayu
Orang Malaysia berketurunan Cina